open-index/open-wikipedia-markdown huggingface dataset:
Σχεδόν σκάκι

Το **σχεδόν σκάκι** (*Almost Chess*) είναι παραλλαγή στο σκάκι που εφηύρε ο Ραλφ Μπέτζα το 1977. Το παιχνίδι παίζεται χρησιμοποιώντας κανονική σκακιέρα και κομμάτια, εκτός από τις βασίλισσες των παικτών που αντικαθίστανται από καγκελάριους, οι οποίοι συνδυάζουν τις κινήσεις του πύργου και του ίππου.

Το σχεδόν σκάκι παρουσιάστηκε στο περιοδικό *Nost-Algia* (αρχίζοντας από τον αρ. 205) της λέσχης NOST (αρχικά του *kNights Of the Square Table*, «Ιππότες της τετράγωνης τραπέζης»), η οποία δεν είναι πλέον ενεργή, δημιουργήθηκε όμως το 1960 με αρκετές εκατοντάδες ενεργά μέλη που έπαιζαν σκάκι δι' αλληλογραφίας.

## Περιγραφή
Εκτός από την αντικατάσταση των βασιλισσών από καγκελάριους, το παιχνίδι ακολουθεί όλους τους κανόνες και συμβάσεις στο κανονικό σκάκι. Το ματ των ανοήτων στο σχεδόν σκάκι αρχίζει με 1.15px|καγκελάριοςγ3.

Αντικατάσταση των βασιλισσών με καγκελάριους είναι μια ριζική αλλαγή στη φύση του παιχνιδιού, παρά το ότι η βασίλισσα και ο καγκελάριος έχουν ίσες δυνάμεις. Για παράδειγμα, οι αξιωματικοί είναι ισχυρότεροι και οι ίπποι πιο αδύναμοι. Ο Μπέτζα σχολίασε ότι το σχεδόν σκάκι είναι μια καλή εισαγωγική παραλλαγή για τους παίκτες στο σκάκι, λόγω της μεγάλης ομοιότητάς του με το κανονικό σκάκι και τη φυσικότητα της αλλαγής των βασιλισσών σε καγκελάριους.

## Τύπου σχεδόν σκάκι

Το **τύπου σχεδόν σκάκι** (*Sort of Almost Chess*) είναι παραλλαγή, που εφηύρε ο Ραλφ Μπέτζα γύρω στο 1994, στην οποία τα λευκά έχουν καγκελάριο και τα μαύρα βασίλισσα, ή το αντίθετο.

Ο Μπέτζα θεωρεί ότι οι πιθανότητες για τις δύο πλευρές είναι ίσες, ακόμη και για προχωρημένους παίκτες, αφού η βασίλισσα και ο καγκελάριος έχουν ίσες δυνάμεις.

Η παραλλαγή αυτή προέκυψε από την έρευνα που έκανε ο Μπέτζα σχετικά με τις αξίες των σκακιστικών κομματιών, έρευνα η οποία κορυφώθηκε με την ανάπτυξη της παραλλαγής Σκάκι με διαφορετικούς στρατούς.

## Παραπομπές


### Πηγές
* 
* 
* 

## Εξωτερικοί σύνδεσμοι
* Almost Chess πρόγραμμα Java, από τον Ed Friedlander.

Κατηγορία:Σκακιστικές παραλλαγές
Δημήτριος Βασιλειάδης

Ο **Δημήτριος Βασιλειάδης** (3 Ιουνίου 1939 – 1 Μαΐου 2016), ήταν Έλληνας οικονομολόγος, πολιτικός και συγγραφέας, ο οποίος υπηρέτησε ως Νομάρχης Πιερίας από το 1987 ως το 1989.

## Βιογραφία

Γεννήθηκε στα Ποταμούδια, μια καπνεργατική γειτονιά της Καβάλας.
Τελείωσε το οικονομικό γυμνάσιο της πόλης του και αμέσως μετά πήρε το δρόμο -όπως δεκάδες χιλιάδες έλληνες- για τη Γερμανία και εν συνεχεία για τις ΗΠΑ, όπου και διέμεινε για δύο χρόνια, κυνηγώντας ένα καλύτερο μέλλον.
Αφού περιπλανήθηκε και σε άλλες χώρες, επέστρεψε στην πατρίδα του και υπηρέτησε τη στρατιωτική του θητεία. Αμέσως μετά ξαναπήρε το δρόμο της ξενιτιάς και εγκαταστάθηκε αυτή τη φορά στη Σουηδία όπου παράλληλα εργαζόμενος σπούδασε πολιτική οικονομία και οικονομική γεωγραφία (αμφότερα σε επίπεδο masters) στο Πανεπιστήμιο της Στοκχόλμης. Η δικτατορία του 1967 τον βρήκε στη  Σουηδία, όπου και ηγήθηκε του αντιδικτατορικού αγώνα.
Επέστρεψε στην Ελλάδα αμέσως μετά την πτώση της δικτατορίας και εγκαταστάθηκε στη Θεσσαλονίκη, όπου ασχολήθηκε με διάφορα ελεύθερα επαγγέλματα (διατηρούσε γραφείο τουρισμού τη δεκαετία του ' 80).
Την περίοδο 1987–1989 διατέλεσε νομάρχης Πιερίας και το 1990–1991, γενικός γραμματέας του Δήμου Καλαμαριάς.
Ασχολήθηκε με την συγγραφή μυθιστορημάτων, διηγημάτων και παιδικών βιβλίων, εκ των οποίων τα πιο γνωστά του είναι τα "Έγκλημα στο Κέλυφως" (αστυνομικό μυθιστόρημα), "Σελειπονούς", "Περιμένοντας Τον Τζακ" και το "Ένας αλλιώτικος κόσμος: Ταξίδι στο Σινσινάτι".
Ήταν παντρεμένος από το 1979 με την Μαρία Παυλίδου - Βασιλειάδου, και απέκτησαν δυο παιδιά, την Ελπίδα Νικολέτα και τον Νίκο.

## Πηγές
* Βιογραφικά στοιχεία

## Παραπομπές


Κατηγορία:Νομάρχες Πιερίας
Κατηγορία:Έλληνες συγγραφείς του 20ού αιώνα
Φραγκίσκος Υάκινθος της Σαβοΐας

Ο **Φραγκίσκος Υάκινθος** (14 Σεπτεμβρίου 1632 - 4 Οκτωβρίου 1638) ήταν δούκας της Σαβοΐας (1637-1638). Ήταν υιός του Βίκτωρα-Αμεδαίου Α' δούκα της Σαβοΐας και της Χριστίνας-Μαρίας των Βουρβόνων, κόρης του Ερρίκου Δ΄ βασιλιά της Γαλλίας.

## Βιογραφία
Γεννήθηκε στο κάστρο Βαλεντίνο του Τορίνου. Όταν ο πατέρας του απεβίωσε τον Οκτώβριο του 1637 τον διαδέχθηκε 5ετής, με αντιβασίλισσα τη μητέρα του, ως δούκας της Σαβοΐας, μαρκήσιος του Σαλούτζο και κόμης της Αόστης, Μοριάνα και Νίκαιας. Έπειτα από πυρετό, απεβίωσε τον Οκτώβριο του επομένου έτους στο κάστρο Βαλεντίνο και ετάφη στη μονή του Αγ. Μιχαήλ, στην κοιλάδα Σούζα, κοντά στο Τορίνο.

## Πρόγονοι



## Πηγές
*Merlini, Carlo (1938). Ambienti e Figure di Torino Vecchia. Turin.

Κατηγορία:Οίκος της Σαβοΐας
Κατηγορία:Δούκες της Σαβοΐας
Χοσβάιν φαν ντερ Βάιντεν

Ο **Χοσβάιν φαν ντερ Βάιντεν** (φλαμανδικά: **Goswin van der Weyden** (αναφέρεται και ως Goossen), 1455&ndash;1543) ήταν Φλαμανδός ζωγράφος της Αναγέννησης, ο οποίος δραστηριοποιήθηκε στην Αμβέρσα.

## Βιογραφία
Ο Χοσβάιν φαν ντερ Βάιντεν γεννήθηκε το 1455 στις Βρυξέλλες. Ήταν γιος του Πέτερ και εγγονός του Ρόχιερ φαν ντερ Βάιντεν. Το 1497 έγινε πολίτης της Λίερ, αλλά τελικά εγκαταστάθηκε στην Αμβέρσα, όπου καταγράφεται, από το 1503 ως το 1530, ως μέλος στη Συντεχνία του Αγίου Λουκά της πόλης, στην οποία και απεβίωσε.

Ζωγράφισε μια σειρά έργων για την μονή του Tongerlo, συμπεριλαμβανομένου ενός ρετάμπλ, το οποίο είχε παραγγείλει ο Ηγούμενος της μονής Αντόνιους Τσχρόοτεν ( Antonius Tsgrooten) για το παρεκκλήσιο της Αγίας Ντύμφνα (*Dymphna*). Επίσης, το τρίπτυχο *Colibrant* (1516), το οποίο βρίσκεται στην εκκλησία του Αγίου Χομμάρους (Sint-Gummaruskerk) του Λίερ αποδίδεται σε αυτόν. Το τρίπτυχό του *Ο Ιησούς στον Ναό* βρίσκεται σήμερα στο Εθνικό Μουσείο Αρχαίας Τέχνης της Λισαβόνας.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι

*Paintings by Goswin van der Weyden στον ιστότοπο Art UK
*[Goswin van der Weyden](http://www.artnet.com/artists/gosvin+(goossen)+van+der-weyden/past-auction-results) στο Artnet
*Goswijn van der Weyden στο Μητροπολιτικό Μουσείο Τέχνης

Κατηγορία:Φλαμανδοί ζωγράφοι
Hawker Hector

Το **Hawker Hector** ήταν βρετανικό μονοκινητήριο διπλάνο αεροσκάφος συνδέσμου/στρατιωτικής συνεργασίας το οποίο αναπτύχθηκε στα τέλη της δεκαετίας του 1930 για την RAF. Μικρός αριθμός τέτοιων αεροσκαφών αξιοποιήθηκε στην μάχη της Γαλλίας τον Μάιο του 1940.

## Σχεδιασμός και ανάπτυξη
Το Hector αναπτύχθηκε προκειμένου να αντικαταστήσει τα προγενέστερα Hawker Audax. Τον σχεδιασμό και την κατασκευή του πρωτοτύπου ανέλαβε η Hawker, όμως η παραγωγή μεταφέρθηκε στην Westland Aircraft. Εξαιτίας της ανάγκης για χρήση των κινητήρων Rolls-Royce Kestrel στα Hawker Hind, εξαιτάστηκε η χρήση εναλλακτικού προωστικού συστήματος με τα Hector. Συγκεκριμένα επιλέχθηκε ο Napier Dagger III. Το πρωτότυπο πραγματοποιήσε την παρθενική του πτήση στις 14 Φεβρουαρίου 1936 με χειριστή τον George Bulman. Πέραν του πρωτοτύπου κατασκευάστηκαν ακόμη 178 αεροσκάφη παραγωγής, εκ των οποίων τα 13 διατέθηκαν στην Ιρλανδία στα 1941–2.

## Επιχειρησιακή ιστορία
Οι παραδόσεις σε σχηματισμούς της Βασιλικής Αεροπορίας ξεκίνησαν τον Φεβρουάριο του 1937, όμως η αντικατάσταση των Hector από τα  Westland Lysander ξεκίνησε μόλις τον Ιούλιο του 1938. Τα Hector μεταφέρθηκαν σε μονάδες της Βοηθητικής Αεροπορίας (Auxiliary Air Force). Το Νο. 613 Σμήνος της RAF ήταν στην φάση της μετάβασης από τα Hector στα Lysander όταν ανέλαβε αποστολές υποστήριξης των περικυκλωμένων Συμμαχικών δυνάμεων στο Καλαί. Στις 26 Μαΐου 1940 έξι Hector καθώς και τα Lysander του Σμήνους έπληξαν τις γερμανικές θέσεις γύρω από το Καλαί και την επομένη έριξαν εφόδια στα φίλια στρατεύματα, αγνοώντας ότι είχαν ήδη παραδοθεί. Από το 1940 η RAF αξιοποίησε τα Hector για την ρυμούλκηση ιπτάμενων στόχων καθώς και ανεμόπτερων.

Η Ιρλανδία παρέλαβε μικρό αριθμό αεροσκαφών, που αποδείχθηκαν δύσκολα στην συντήρηση ενώ ήταν ήδη σε κακή κατάσταση.

## Εκδόσεις
; Hector Mk I

## Χρήστες
; Ιρλανδία
* Ιρλανδικό Αεροπορικό Σώμα

; Ηνωμένο Βασίλειο
* RAF

## Διασωζώμενα αεροσκάφη
Στα μέσα της δεκαετίας του 1990 ανακτήθηκε ένα από ιρλανδικά αεροσκάφη κοντά στο Dundrum, ενώ κομμάτια του αεροσκάφους με αναγνωριστικό *K8096* στην κορυφή *Red Pike* στην βορειοδυτική Αγγλία. Το αεροσκάφος συνετρίβη εκεί στις 8 Σεπτεμβρίου 1941 με συνέπεια να σκοτωθεί ο πιλότος του.

## Δείτε επίσης

### Αεροσκάφη που σχετίζονται με την ανάπτυξη του Hector
* Hawker Hart
* Hawker Audax

## Παραπομπές


## Βιβλιογραφία

* *Air Transport Auxiliary Ferry Pilots Notes (reproduction)*. Elvington, York, UK: Yorkshire Air Museum, 1996. ISBN 0-9512379-8-5.
* Crawford, Alex. *Hawker Hart Family*. Redbourn, Hertfordshire, UK: Mushroom Model Publications Ltd., 2008. ISBN 83-89450-62-3.
* Halley, James J. *The Squadrons of the Royal Air Force*. Tonbridge, Kent, UK: Air Britain (Historians), 1980. ISBN 0-85130-083-9.
* Mason, Francis K. *Hawker Aircraft since 1920*. London: Putnam, 1961 (Third revised Edition 1991). ISBN 0-85177-839-9.
* Mason, Francis K. *The British Bomber since 1914*. London: Putnam. 1994. ISBN 0-85177-861-5.

Hector
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Αεροσκάφη στρατιωτικής συνεργασίας
Κατηγορία:Αεροσκάφη συνδέσμου
Στοά

Η **στοά** είναι στεγασμένος τόπος με κολώνες (κίονες) ή θόλους, που μπορεί να χρησιμεύσει σαν καταφύγιο για τους διαβάτες σε διάρκεια μιας βροχής ή μεγάλης ζέστης. Μπορεί ακόμα να αποτελεί κομμάτι της υποστήριξης ενός κτιρίου, όπως οι εσωτερικές στοές των γοτθικών εκκλησιών, ή της αυλής των ανακτόρων στην Αναγέννηση. Στην Αρχαία Ελλάδα οι στοές (βλ. Στοές της αρχαίας Αθήνας) ήσαν στεγασμένα δημόσια κτίρια, ορθογωνίου σχήματος, με μία ανοικτή για τον κόσμο πλευρά και τις υπόλοιπες κλειστές. Οι Ρωμαίοι συνέχισαν την κατασκευή και χρήση τους, πολλές από αυτές φημίζονταν για την πολυτέλειά τους, και τις διέδωσαν έτσι στην νεώτερη Ευρώπη. 

## Παραπομπές


Κατηγορία:Αρχιτεκτονική
Θέατρο της επινόησης

**Θέατρο της επινόσης** (ή συνεργατική δημιουργία) είναι μια μορφή θεάτρου, στην οποία το σενάριο δεν γράφεται από κάποιον συγγραφέα ή κάποιους συγγραφείς, αλλά από μια ολόκληρη ομάδα ατόμων, που συνήθως αποτελείται από τους ηθοποιούς ενός θιάσου και τον σκηνοθέτη. Το είδος αυτό είναι παρόμοιο με την Commedia dell' arte, καθώς και με το θέατρο του δρόμου. Είναι μερικές φορές παρόμοιο με αυτοσχεδιαστικό θέατρο, αλλά από τη στιγμή που η παράσταση παρουσιάζεται στο κοινό, συνήθως έχει μια σταθερή μορφή: ο αυτοσχεδιασμός περιορίζεται στη διαδικασία δημιουργίας, και είτε ο σκηνοθέτης, ή οι ίδιοι οι ερμηνευτές, θα έχουν αποφασίσει τι ακριβώς θα πρέπει να περιλαμβάνεται και η ακολουθία λειτουργίας.λολο

Κατηγορία:Θέατρο
Ποδοσφαιρικός Αθλητικός Όμιλος Καλού Χωριού Λεμεσού

Ο **Ποδοσφαιρικός Αθλητικός Όμιλος Καλού Χωριού Λεμεσού** (ή **ΠΑΟΚ Καλού Χωριού**) ήταν ποδοσφαιρική ομάδα με έδρα το Καλό Χωριό της Επαρχίας Λεμεσού.

## Ιστορία
Ο ΠΑΟΚ Καλού Χωριού ιδρύθηκε στις 17 Ιουνίου 1998 από την ενοποίηση του ΘΟΪ Αγίου Γεωργίου Καλού Χωριού και του Κέντρου Νεότητας Καλού Χωριού «Η Κουμανδαρία». Χρώματα είχε το λευκό και το μαύρο και έμβλημα τον δικέφαλο αετό. Η ποδοσφαιρική ομάδα αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου.

Το 1999 κατέκτησε το Κύπελλο Κυπελλούχων ΣΤΟΚ. Την ίδια χρονιά εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) κατακτώντας το πρωτάθλημα ένταξης. Συμμετείχε στη Δ΄ κατηγορία μόνο την περίοδο 1999-00. Τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Το 2008 ανέστειλε την λειτουργία του.





## Τίτλοι-διακρίσεις
*Πρωτάθλημα Ένταξης ΣΤΟΚ
**Νικητής (1): 1999
*Κύπελλο ΣΤΟΚ
**Κυπελλούχος (1): 1999
*Κύπελλο ΠΑΑΟΚ: 
** Κυπελλούχος (2): 1999, 2002

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1998
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Καλό Χωριό Λεμεσού
Βιτ Γιέντλιτσκα

Ο **Βιτ Γιέντλιτσκα** (τσεχικά: *Vít Jedlička*) είναι Τσέχος πολιτικός του κόμματος των Ελευθέρων Πολιτών. Είναι ο ιδρυτής του μη-αναγνωρισμένου μικροέθνους της Λιβερλανδίας, το οποίο ανακήρυξε στις 13 Απριλίου 2015, εκμεταλλευόμενος την συνοριακή διαμάχη ανάμεσα στην Κροατία και τη Σερβία. Έχει κρατηθεί δύο φορές για διάστημα λιγότερο της μίας ημέρας από τις κροατικές αρχές.

## Παραπομπές


## Εξωτερικοί σύνδεσμοι
* 

Κατηγορία:Τσέχοι πολιτικοί
Κατηγορία:Ηγέτες κρατών μη αναγνωρισμένων διεθνώς
Big Bang (τηλεοπτική σειρά)

***Big Bang*** είναι ο τίτλος μιας ελληνικής κωμικής τηλεοπτικής σειράς που προβλήθηκε από τους δέκτες του Mega τη τηλεοπτική σεζόν 2007-08. Το σενάριο της σειράς υπέγραψε ο Νίκος Παπαδόπουλος, ενώ τη σκηνοθεσία ανέλαβε ο Γιώργος Σιούγας. Η σειρά γνώρισε επιτυχία και απέκτησε το δικό του φανατικό κοινό παρά το γεγονός ότι προβαλλόταν στη late-night ζώνη και ενίοτε σημείωνε μικρά νούμερα θεαματικότητας αφού έπεφτε απέναντι στη σατιρική εκπομπή Αλ Τσαντίρι Νιουζ, και έκτοτε προβάλλεται σε επανάληψη συχνά από τον σταθμό.

## Επισκόπηση σειράς

## Πλοκή
Πριν από 15 δισεκατομμύρια χρόνια μια μεγάλη έκρηξη δημιούργησε το σύμπαν. Από τότε μια αλυσίδα τυχαίων συνδυασμών και συμπτώσεων οδήγησε στη δημιουργία του ηλιακού μας συστήματος και της γης, του ατμοσφαιρικού αέρα και της θάλασσας, των αμινοξέων και των πρώτων μονοκύτταρων οργανισμών. Κάπως έτσι προέκυψαν τα φυτά και τα ζώα, το οικοσύστημα και ο άνθρωπος, η τρύπα του όζοντος και η υφαλοκρηπίδα, οι τουρκικές διεκδικήσεις στο Αιγαίο και ο ελληνικός στρατός και πιο συγκεκριμένα το 13ο Τάγμα πεζικού στη Λάρισα. Σε αυτό το κομβικό σημείο, ο Λάζαρος (172η ΕΣΣΟ) συναντά το Νίκο (173η ΕΣΣΟ) και συνδέονται με μια βαθιά φιλία χωρίς να γνωρίζουν ότι η πρώην του Λάζαρου είναι η νυν του Νίκου και ονομάζεται Βάσω. Από εκεί και πέρα ξεκινά ένα ερωτικό γαϊτανάκι χωρίς τέλος... Ο Λάζαρος φλερτάρει τη Μαργαρίτα που είναι κόρη του διοικητή του, αλλά τη γουστάρει και ο ξάδερφος του, ο Βασίλης, που τον γουστάρει, χωρίς να είναι σίγουρος κιόλας, ο αδερφός της Μαργαρίτας, Τόνι.

Παράλληλα, η κολλητή της Βάσως, Τζένη, που τα είχε κάποτε με τον φαντάρο Αντώνη, τα φτιάχνει με τον Δημήτρη αλλά στην πορεία λοξοκοιτάζει και τον γιο του, Βασίλη που είναι ο ξάδερφος του Λάζαρου που λέγαμε πιο πάνω... Κι αν όλα αυτά ακούγονται μπερδεμένα και πολύπλοκα, είναι μόνο η αρχή. Γιατί στην εξέλιξη της ιστορίας μας η αλυσίδα των συμπτώσεων διαστέλλεται συνεχώς, όπως το σύμπαν...

## Επεισόδια

* Προβαλλόταν κάθε Τρίτη στις 23:00.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κουστοδία των Αγίων Τόπων

Η **Κουστοδία των Αγίων Τόπων** (Λατινικά: **Custodia Terræ Sanctæ**) είναι κουστοδικό προσευχητάριο του Φραγκισκανικού Τάγματος στα Ιεροσόλυμα, ιδρυθέν ως *Επαρχία των Αγίων Τόπων* το 1217 από τον Άγιο Φραγκίσκο της Ασσίζης, ο οποίος ήταν επίσης ιδρυτής του Φραγκισκανικού Τάγματος. Αποστολή του είναι η προστασία της "χάριτος των Αγίων Τόπων" των Αγίων Τόπων και της υπόλοιπης Μέσης Ανατολής, "αγιασθέντων από την παρουσία του Ιησού", καθώς και των προσκυνητών που τους επισκέπτονταν, εκ μέρους της Καθολικής Εκκλησίας. Η *Κουστοδική [[Κουρία (θρησκεία)|Κουρία]]* ηγείται από τον *[[Κούστος (Φραγκισκανοί)|Κούστο]]* Αδελφό Πιερμπαττίστα Πιτσαμπάλλα από το 2004, με την έγκριση της Αγίας Έδρας. Η έδρα της ευρίσκεται εντός του Μοναστηριού του Αγίου Σωτήρος, ένα Φραγκισκανικό μοναστήρι του 16ου αιώνα κοντά στη Νέα Πύλη εντός της Παλαιάς Πόλης Ιεροσολύμων στο Ισραήλ.

Η παρουσία των Φραγκισκανών στους Αγίους Τόπους χρονολογείται από το 1217 με τον Αδελφό Ελία ντα Κορτόνα ως Θρησκευτικό Λειτουργό. Το 1229, οι αδελφοί διέθεταν ένα μικρό οίκημα κοντά στον πέμπτο σταθμό της *[[Via Dolorosa]]*. Το 1272, ο Σουλτάνος Μπαϊμπάρς της Αιγύπτου έδωσε άδεια στους Φραγκισκανούς να εγκατασταθούν στο Δειπνητήριο επί του Όρους Σιών. Η Κουστοδία, στην συνέχεια, έγινε γνωστή ως *"Φύλακας του Όρους Σιών της Ιερουσαλήμ"*. Εγκατεστημένη από το 1309 στην Βηθλεέμ και τον Πανάγιο Τάφο μαζί με τους Κανονικούς Μοναχούς, το 1342 ανακηρύχτηκε επισήμως ως Κουστοδία των Αγίων Τόπων εις όνομα της Καθολικής Εκκλησίας μέσω των Παπικών βούλων *[[Gratiam agimus]]* και *[[Nuper charissimae]]* του Πάπα Κλήμη ΣΤ΄.

Μετά την πτώση του Βασιλείου της Ιερουσαλήμ το 1291, ο τίτλος του Λατίνου Πατριάρχη Ιεροσολύμων παραχωρήθηκε *[[ex officio]]* στην τοπική έδρα της Κουστοδίας στην Ρώμη, ενώ οι τελευταία συνέχισε την δράση της στους Αγίους Τόπους, συμπεριλαμβανομένης της επιτήρησης των χρησμών ιπποτών του Τάγματος του Παναγίου Τάφου κατά την περίοδο μεταξύ 1342-1489, έως ότου το αξίωμα του Μέγα Μάγιστρου παραχωρήθηκε στον Πάπα. Μετά την παλινόρθωση του Λατινικού Πατριαρχείου Ιεροσολύμων ως ενεργή επισκοπική έδρα το 1847, ο Πατριάρχης έφερε, πλέον, επιπλέον τον τίτλο του εκκλησιαστικού ηγέτη του τάγματος, τελικώς εκτοπίζοντας την Κουστοδία των Αγίων Τόπων ως Μέγα Προσευχητή του Τάγματος του Παναγίου Τάφου.

Η Κουστοδία των Αγίων Τόπων έχει επανειλημμένα εκφράσει την ανησυχία της αναφορικά με την επιβίωση των Χριστιανών στους Αγίους Τόπους, συμπεριλαμβανομένης της τεταμένης κατάστασης για τους Χριστιανούς στο υπόλοιπο της Μέσης Ανατολής.

## Παραπομπές


## Εξωτερικοί σύνδεσμοι
* Επίσημη ιστοσελίδα της Κουστοδίας των Αγίων Τόπων
* Masha Halevi, ''Between Faith and Science: Franciscan Archaeology in the Service of the Holy Places'', Middle Eastern Studies  Volume 48, Issue 2, 2012, p. 249-267
Γέροντας του Βουνού

Ο **Γέροντας του Βουνού** (*[[Σεΐχης|Σαΐχ]] αλ-Τζαμπάλ*) ήταν η κοινή ονομασία που χρησιμοποιείτο από τους Σταυροφόρους για τον Μέγα Μάγιστρο του τάγματος των Ασασίνων, Χασάν ιμπν αλ-Σαμπάχ, ο οποίος είχε ως έδρα το φρούριο στην κορυφή του βραχώδους όρους του Αλαμούτ.

Στην συνέχεια, το συγκεκριμένο όνομα δόθηκε σε διάφορους Ισμαηλίτες ηγέτες, οι οποίοι διαδέχθηκαν τον  Χασάν ιμπν αλ-Σαμπάχ, κυρίως στην περιοχή της Συρίας, όπως επί παράδειγμα ο Ρασίντ αντ-Ντιν Σινάν.

## Σχετικά Λήμματα
* Αλαμούτ
* Νιζαρίτες

## Παραπομπές


Κατηγορία:Ιστορία του Ισλάμ
Κατηγορία:Σταυροφορίες
Άτλας Αγλαντζιάς

Ο **Άτλας Αγλαντζιάς** είναι κυπριακό αθλητικό σωματείο με έδρα την Αγλαντζιά της επαρχίας Λευκωσίας. Διατηρεί ποδοσφαιρική ομάδα ενώ παλαιότερα διατηρούσε και τμήματα ποδοσφαίρου σάλας και επιτραπέζιας αντισφαίρισης. Χρώματα της ομάδας είναι κόκκινο και το μπλε.
thumb|120px|Παλαιότερο έμβλημα του Άτλαντα.
## Ιστορία
Ο Άτλας Αγλαντζιάς ιδρύθηκε το 1938. Η αρχική ονομασία του σωματείου ήταν *Μορφωτικός Σύλλογος Αγλαντζιάς*. Το 1957 ορισμένα μέλη του σωματείου αποχώρησαν όταν έχασαν στις εκλογές για ανάδειξη νέου διοικητικού συμβουλίου. Τότε το σωματείο μετονομάστηκε σε Άτλας Αγλαντζιάς. Πήρε το όνομα του από το μυθολογικό Άτλαντα, ο οποίος απεικονίζεται και στο έμβλημα του.

## Ποδόσφαιρο ανδρών
Αρχικά συμμετείχε στις διοργανώσεις της Ποδοσφαιρικής Ομοσπονδίας Επαρχίας Λευκωσίας (ΠΟΕΛ), στην οποία υπήρξε ιδρυτικό μέλος . Το 1991 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ). Στην μοναδική συμμετοχή του στη Δ΄ κατηγορία, την περίοδο 1991-92 τερμάτισε στην τελευταία θέση του ομίλου του και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΠΟΕΛ. Το 2016 κέρδισε τη συμμετοχή του στην Επίλεκτη κατηγορία ΣΤΟΚ 2016-17 μέσω του πρωταθλήματος ένταξης 2016. Την περίοδο 2021-22 τερμάτισε στην 5η θέση του Α'Ομίλου του Πρωταθλήματος Επίλεκτης κατηγορίας ΣΤΟΚ που είναι η ψηλότερη που πήρε στην ιστορία του. Την περίοδο 2022-23 τερμάτισε στην 14η θέση του Πρωταθλήματος Επίλεκτης κατηγορίας ΣΤΟΚ και υποβιβάστηκε στις διοργανώσεις της ΠΟΕΛ. Το 2024 κέρδισε ξανά την άνοδο του στην Επίλεκτη κατηγορία ΣΤΟΚ μέσω του πρωταθλήματος ένταξης 2024. Την περίοδο 2024-25 τερμάτισε στην τρίτη θέση στο πρωτάθλημα της Επίλεκτης κατηγορίας και προβιβάστηκε στην Γ΄ κατηγορία για πρώτη φορά στην ιστορία του.




1Η Δ΄ κατηγορία ήταν χωρισμένη σε τρεις ομίλους. Ο Άτλας συμμετείχε στον όμιλο Λευκωσίας-Κερύνειας.


### Τίτλοι-Διακρίσεις
*Πρωτάθλημα Ένταξης ΣΤΟΚ
**Νικητής (1): 2016
*Πρωτάθλημα ΠΟΕΛ
**Πρωταθλήτρια (2): 2016, 2024
*Κύπελλο ΠΟΕΛ
**Κυπελλούχος (2): 1981, 2015

## Ποδόσφαιρο σάλας
Η ομάδα ποδοσφαίρου σάλας του Άτλας Αγλαντζιάς είχε συμμετοχές στη Α΄ κατηγορία Κύπρου. Την περίοδο 2010-11 συμμετείχε στη Β΄ κατηγορία. Τερμάτισε στην 4η θέση και προβιβάστηκε στην Α΄ κατηγορία . Την περίοδο 2011-12 τερμάτισε στην προτελευταία θέση του πρωταθλήματος και υποβιβάστηκε στη Β΄ κατηγορία. Την περίοδο 2012-13 τερμάτισε στη δεύτερη θέση του πρωταθλήματος Β΄ κατηγορίας και προβιβάστηκε στην Α΄ κατηγορία. Την περίοδο 2013-14 τερμάτισε στην τελευταία θέση του πρωταθλήματος και υποβιβάστηκε.

## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
*Προφίλ στην ιστοσελίδα της Κυπριακής Ομοσπονδίας Ποδοσφαίρου
*

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ποδοσφαιρικές ομάδες Κύπρου (ανδρών)
Κατηγορία:Κυπριακές ομάδες ποδοσφαίρου σάλας
Κατηγορία:Ιδρύσεις ποδοσφαιρικών ομάδων το 1938
Κατηγορία:Αγλαντζιά
ΕΝΑΠ Πάφου

Η **ΕΝΑΠ Πάφου** ήταν κυπριακή ποδοσφαιρική ομάδα από την Πάφο. Είχε δύο συμμετοχές στη Δ΄ κατηγορία ποδοσφαίρου της Κύπρου. Έδρα της ομάδας ήταν το στάδιο ΓΣ Κόροιβος.

## Ιστορία
Η ΕΝΑΠ Πάφου ιδρύθηκε το 1991 από την ενοποίηση των ομάδων Προοδευτικός Πάφου και Αγαπήνορας Πάφου. Το όνομα της ομάδας σημαίνει **Έν**ωσις **Α**γαπήνωρα **Π**ροοδευτικού. Το 1991 ο Προοδευτικός είχε κερδίσει την ένταξη του στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Έτσι η ΕΝΑΠ πήρε τη θέση του Προοδευτικού στη Δ΄ κατηγορία. Πρώτη της συμμετοχή στο πρωτάθλημα ήταν την περίοδο 1991-92. Η ΕΝΑΠ τερμάτισε στη 12η θέση του ομίλου της. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Η ΕΝΑΠ τερμάτισε και πάλι στη 12η θέση του ομίλου της και υποβιβάστηκε στα αγροτικά (τοπικά) πρωταθλήματα. Η ομάδα δεν υφίσταται πλέον.





1Η Δ΄ κατηγορία ήταν χωρισμένη σε τρεις ομίλους. Η ΕΝΑΠ συμμετείχε στον όμιλο Λεμεσού-Πάφου.


## Δείτε επίσης
* Ποδόσφαιρο στην Κύπρο

## Παραπομπές


## Πηγές
* 

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1991
Κατηγορία:Αθλητικοί σύλλογοι Επαρχίας Πάφου
Κατηγορία:Δήμος Πάφου
Πίτερ ντε Κέμπενεϊρ

Ο **Πίτερ ντε Κέμπενεϊρ** (φλαμανδικά: **Pieter de Kempeneer**, αποκαλούμενος  **Πέδρο Καμπάνια** (ισπ. **Pedro Campaña**), (1503&ndash;1586) ήταν Φλαμανδός ζωγράφος της περιόδου της Αναγέννησης, ο οποίος δραστηριοποιήθηκε κατά κύριο λόγο στην Ιταλία και στην Ισπανία (εξ ού και η μετονομασία του), αποδιδόμενο στα γαλλικά ως **Champaigne**, ενώ ήταν γνωστός και ως **Πέτερ φαν ντε Φέλντε** (**Peter van de Velde**).

## Βιογραφία
Ο Πίτερ ντε Κέμπενεϊρ γεννήθηκε στις Βρυξέλλες, όπου και εκπαιδεύτηκε από τον Μπέρναρντ φαν Ορλέι. Τα πρώτα χρόνια της σταδιοδρομίας του φαίνεται πως τα πέρασε στην Ιταλία, όπου μελέτησε προσεκτικά τα έργα του Ραφαήλ και διακήρυξε τον εαυτό του μαθητή του. Το 1530 εργάστηκε σε ορισμένες σκηνογραφίες που ανεγέρθηκαν με την ευκαιρία της θριαμβευτικής εισόδου του Καρόλου Ε΄ τη Μπολόνια και στη συνέχεια αναχώρησε για την Ισπανία, λέγεται με τη συμβουλή του Καρδιναλίου Μαρίνο Γκριμάνι και πέρασε το υπόλοιπο της ζωής του σε αυτή τη χώρα, επιστρέφοντας στις Βρυξέλλες μόνο γύρω στα 1563 ή 1565.

Μεταξύ 1532 και 1562 σχετίστηκε με τον Λουίς ντε Βάργκας και τον Ιταλό γλύπτη Τορρετζάνο (Torregiano) για τη δημιουργία μιας σχολής ζωγραφικής στη Σεβίλλη, η οποία σταδιακά έγινε η ακαδημία της πόλης: Μεταξύ των μαθητών που εκπαιδεύτηκαν σε αυτήν ήταν ο Λουίς ντε Μοράλες. Ζωγράφισε για τη μονή της Αγίας Μαρίας της Χάριτος, την εκκλησία του Σάντα Κρουθ στην πόλη, ένα ρετάμπλ που αναπαριστά την *Αποκαθήλωση* (1548), το οποίο σήμερα βρίσκεται στον καθεδρικό ναό, αφού αφαιρέθηκε όταν ο ναός κατέρρευσε σε ερείπια. Υπάρχουν και άλλα έργα του στον καθεδρικό ναό της Σεβίλλης, ειδικότερα δύο πίνακες, *Ο εξαγνισμός της Παρθένου* και η *Ανάσταση*, ο εντυπωσιακός πίνακας της Αγίας Τράπεζας στον ναό Σάντα Άνα (Iglesia de Santa Ana) και σε άλλες εκκλησίες της πόλης, όπως ο Σαν Ισίντορο, ο Σαν Πέδρο, η Σάντα Καταλίνα και ο Σαν Χουάν ντε λα Πάλμα. Ένα από τα τελευταία του έργα ήταν η αναστήλωση και επανεικονογράφηση ενός παρεκκλησίου, το οποίο ανήκε στον Χερνάντο δε Θαέν (Hernando de Jaen), έναν από τους σημαντικότερους κατοίκους της Σεβίλης. Ο Μπαρτολομέ Εστέμπαν Μουρίγιο ζήτησε να ταφεί κοντά στην εικόνα του Καμπάνια και η ταφή του έγινε στην εκκλησία του Σάντα Κρουθ, κάτω από την *Αποκαθήλωση*. Δυστυχώς ολόκληρο το κτήριο κάηκε ως τα θεμέλια κατά τη διάρκεια των Ναπολεόντειων Πολέμων και ο τάφος χάθηκε.

## Δείτε επίσης
* Κατάλογος Φλαμανδών ζωγράφων

## Παραπομπές


## Πηγές
*Στο λήμμα έχει ενσωματωθεί κείμενο από το λήμμα  Herbermann, Charles, ed. (1913). "Peter van de Velde" της Catholic_Encyclopedia
**The Paintings of Francisco de Herrera, The Elder*, by John S. Thacher. The Art Bulletin (1937); page 327.

## Εξωτερικοί σύνδεσμοι

*[[Web Gallery of Art]: Biography of Pedro Campaña]
*[[Web Gallery of Art]: Paintings by Pedro Campaña]

Κατηγορία:Φλαμανδοί ζωγράφοι
Brilliantovaya ruka

Το ***Brilliantovaya ruka*** (ρωσικά:  *Бриллиантовая рука*, αγγλικά: ***The Diamond Arm***) είναι σοβιετική κωμική ταινία του 1969, σε σκηνοθεσία Λέονιντ Γκαϊντάι και σε σενάριο του ίδιου του σκηνοθέτη, το οποίο το έγραψε σε συνεργασία με τους Γιάκοβ Κοστικόφσκι και Μόρις Σλομπότσκοι. Πρωταγωνιστούν οι Γιούρι Νικούλιν, Άντρεϊ Μιρόνοφ, Ανατόλι Παπάνοφ, Νόνα Μοριντιούκοφα και Σβετλάνα Σβετλιτσάναγια.

Η ταινία θεωρείται από πολλούς η καλύτερη κωμική ρωσική ταινία. Βασίστηκε σε πραγματικά γεγονότα: την προσπάθεια ενός Ελβετού διαρρήκτη, ο οποίος ήθελε να μεταφέρει κλεμμένα κοσμήματα κρυμμένα σε έναν ορθοπεδικό νάρθηκα. Πρόκειται για μια από τις πιο επιτυχημένες ταινίες στη Σοβιετική Ένωση καθώς έκοψε περισσότερα από εβδομήντα έξι εκατομμύρια εισιτήρια.

## Πλοκή

Το αφεντικό μιας συμμορίας (γνωστός ως «ο Αρχηγός») θέλει να μεταφέρει λαθραία κοσμήματα από μια ξένη χώρα στη Σοβιετική Ένωση, κρυμμένα σε έναν ορθοπεδικό νάρθηκα. Ο άνθρωπος που θα μεταφέρει τα κοσμήματα είναι το πρωτοπαλίκαρό του, ο Κοζοντόγιεφ, που για το σκοπό αυτό  ταξιδεύει στην Κωνσταντινούπολη με ένα κρουαζιερόπλοιο. Ο άνθρωπος που θα συναντούσε στην Τουρκία, δεν ήξερε πώς έμοιαζε, απλώς είχαν συμφωνήσει να πει μια λέξη ως σύνθημα. Από λάθος όμως νομίζουν ότι ο μεταφορέας δεν είναι ο Κοζοντόγιεφ αλλά ένας συνταξιδιώτης του, ο Γκορμπάνκοφ, και βάζουν στο χέρι του έναν νάρθηκα με τα κοσμήματα. Όταν το κρουαζιερόπλοιο επιστρέφει στη Σοβιετική Ένωση ο Γκορμπάνκοφ λέει στην αστυνομία ότι είχε γίνει. Ο αρχηγός της αστυνομίας χρησιμοποιεί τον Γκορμπάνκοφ ως δόλωμα για να συλλάβει τα μέλη της συμμορίας. Το μεγαλύτερο κομμάτι της ταινίας είναι οι προσπάθειες του Κοζοντόγιεφ και ενός άλλου μέλους της συμμορίας, του Lyolik, να πάρουν τον νάρθηκα με τα κοσμήματα από τον Γκορμπάνκοφ. Στο μεταξύ η σύζυγος του Γκορμπάνκοφ αρχίζει να υποψιάζεται ότι ο άντρας της ή δουλεύει για κάποιες μυστικές υπηρεσίες ή την απατά.

## Διανομή
* Γιούρι Νικούλιν... ως ο Σέμιον Σεμιόνοβιτς Γκορμπάνκοφ, ένας οικονομολόγος
* Νίνα Γκεμπρέσκοβα... ως η σύζυγος του Γκορμπάνκοφ
* Άντρεϊ Μιρόνοφ... ως Κοζόντογιεφ, ένας βοηθός του Αφεντικού
* Ανατόλι Παπάνοφ... ως βοηθός του Αφεντικού
* Νόνα Μοριντιούκοφα... ως Βαρβάρα
* Σβετλάνα Σβετλιτσάναγια... ως Άννα, μία  femme fatale

## Έκθεση
 
Билет пригласительный. Фильм- Бриллиантовая рука. 1969.jpg|Πρόσκληση στην πρεμιέρα της ταινίας στην Κεντρική Στέγη Γραμμάτων στις 18 Ιανουαρίου 1969
Ск. Киселёва.JPG|Οι σκηνές του ψαρέματος γυρίστηκαν κοντά στο βράχο Κίσελεφ
Building on Kichik Qala 8 (door).JPG|Τοποθεσία γυρισμάτων για τα επεισόδια "Apotheke Chikanuk" στο Icheri Sheher (Παλιά Πόλη) στο Μπακού του Αζερμπαϊτζάν


## Εξωτερικοί σύνδεσμοι
*
*
*The Diamond Arm (with English subtitles) 

Κατηγορία:Ταινίες του 1968
Κατηγορία:Ρωσόφωνες ταινίες
Κατηγορία:Σοβιετικές ταινίες
Κατηγορία:Ρωσικές κωμικές ταινίες
Κατηγορία:Σοβιετικές κωμικές ταινίες
Κατηγορία:Αστυνομικές κωμικές ταινίες
Κατηγορία:Ρωσικές ταινίες
Κατηγορία:Ταινίες παραγωγής Mosfilm
Κατηγορία:Slapstick ταινίες
Ποδοσφαιρική Ομοσπονδία Επαρχίας Λευκωσίας

Η **Ποδοσφαιρική Ομοσπονδία Επαρχίας Λευκωσίας** (ΠΟΕΛ) είναι ποδοσφαιρική ομοσπονδία της επαρχίας Λευκωσίας στην Κύπρο. Ιδρύθηκε το 1958. Κάθε χρόνο διοργανώνει πρωτάθλημα και κύπελλο. Αποτελεί μία από τις 11 ομοσπονδίες του αγροτικού ποδοσφαίρου στην Κύπρο και είναι ιδρυτικό μέλος της Συνομοσπονδίας Τοπικών Ομοσπονδιών Κύπρου (ΣΤΟΚ).

## Ιστορία

Η ΠΟΕΛ ιδρύθηκε το 1958 στην Λευκωσία έχοντας 22 σωματεία για ιδρυτικά μέλη:

Η ΠΟΕΛ παρ' ότι εδρεύει στην επαρχία Λευκωσίας, έχει δεχθεί στις τάξεις της σωματεία και απο άλλες επαρχίες της Κύπρου, όπως ο Ερμής Αραδίππου και ο Απόλλων Αθηαίνου από την επαρχία Λάρνακας, η Ομόνοια Άσσιας από την επαρχία Αμμοχώστου και ο Αχιλλέας Δικώμου και ο Κέδρος Κορμακίτη από την επαρχία Κερύνειας.

Σκοπός της ίδρυσης της ΠΟΕΛ υπήρξε η εξάπλωση και εξύψωση του ποδοσφαίρου, η διάδοση του αθλητισμού και του φίλαθλου πνεύματος,η συνεργασία και η ανάπτυξη του αισθήματος της αλληλεγγύης μεταξύ των σωματείων μελών του.

## Πρώτο διοικητικό συμβούλιο
Το πρώτο διοικητικό συμβούλιο της ομοσπονδίας απαρτιζόταν από τους:

* Σαββάκης Γιωργαλλής, πρόεδρος
* Σάββας Καρσεράς, γενικός γραμματέας
* Κούλλης Πηλιάς, ταμίας
* Γιώργος Πελεκάνος, μέλος
* Κώστας Πέτρου, μέλος 
* Τάκης Ανδρονίκου, μέλος 
* Αναστάσης Μιχαήλ, μέλος
* Γιάννης Καραγιώργης, μέλος 
* Σταύρος Φιλίππου, μέλος

## Διοργανώσεις
Οι διοργανώσεις που διεξάγει η ΠΟΕΛ σήμερα είναι:
*Α΄ κατηγορία ΠΟΕΛ
*Β΄ κατηγορία ΠΟΕΛ
*Κύπελλο Α΄ κατηγορίας ΠΟΕΛ
*Κύπελλο Β΄ κατηγορίας ΠΟΕΛ
*Super Cup ΠΟΕΛ

## Διακριθέντα σωματεία
Ο πίνακας που ακολουθεί παρουσιάζει τις ομάδες που ήταν μέλη της ΠΟΕΛ και ακολούθως συμμετείχαν στα εθνικά πρωταθλήματα της Κύπρου (τα οποία διοργανώνει η Κυπριακή Ομοσπονδία Ποδοσφαίρου) ή συμμετείχαν στα εθνικά πρωταθλήματα της Κύπρου και στη συνέχεια συμμετείχαν στα πρωταθλήματα της ΠΟΕΛ.  Για κάθε ομάδα αναφέρεται η ανώτατη κατηγορία στην οποία έχει συμμετάσχει.

## Βιβλιογραφία
*

## Παραπομπές


## Εξωτερικοί σύνδεσμοι
*Ειδήσεις ΠΟΕΛ

Κατηγορία:Τοπικές Ποδοσφαιρικές Ομοσπονδίες Κύπρου
Κατηγορία:Επαρχία Λευκωσίας
Got Live If You Want It!

Το **Got Live If You Want It!** είναι το πρώτο, ζωντανά ηχογραφημένο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 10 Δεκεμβρίου του 1966 μέσω της δισκογραφικής εταιρείας "London" στις Ηνωμένες Πολιτείες, αλλά δεν εκδόθηκε ποτέ στην Μεγάλη Βρετανία.. Στην πατρίδα του συγκροτήματος κυκλοφόρησε μέσω της "Decca" το ομώνυμο ΕΡ και όχι η πλήρης έκδοση του άλμπουμ.

Τα μέλη των Rolling Stones δεν έμειναν ικανοποιημένα από το άλμπουμ, του οποίου η κυκλοφορία πραγματοποιήθηκε ως υποχρέωση του σχήματος προς την "London Records". Οι ηχογραφήσεις του προέρχονταν από τις εμφανίσεις τους στο Νιούκασλ και το Μπρίστολ στις 1 και 7 Οκτωβρίου 1966, ενώ τα κομμάτια "*I've Been Loving You Too Long*" και "*Fortune Teller*" ήταν ηχογραφημένα στο στούντιο, με τον ήχο του κοινού να προστίθεται αργότερα.

Ο δίσκος έφθασε στην έκτη θέση του Billboard και βραβεύθηκε ως χρυσός.

## Λίστα Τραγουδιών
#"Under My Thumb" (Jagger/Richards)&nbsp;– 2:46
#"Get Off of My Cloud" (Jagger/Richards)&nbsp;– 2:54
#"Lady Jane" (Jagger/Richards)&nbsp;– 3:05
#"Not Fade Away" (Norman Petty/Charles Hardin)&nbsp;– 2:00
#"I've Been Loving You Too Long" (Otis Redding/erry Butler)&nbsp;– 2:53
#"Fortune Teller" (Naomi Neville)&nbsp;– 2:09
#"The Last Time" (Jagger/Richards)&nbsp;– 3:09
#"19th Nervous Breakdown" (Jagger/Richards)&nbsp;– 3:24
#"Time Is on My Side" (Norman Meade)&nbsp;– 2:49
#"I'm Alright" (Ellas McDaniel)&nbsp;– 2:21
#"Have You Seen Your Mother, Baby, Standing in the Shadow?" (Jagger/Richards)&nbsp;– 2:13
#"(I Can't Get No) Satisfaction" (Jagger/Richards)&nbsp;– 3:45

## Θέσεις τσαρτ
***Got Live If You Want It!*** *(άλμπουμ)*

***Επίσημη κυκλοφορία: [[10 Δεκεμβρίου]] [[1966]]***

## Βραβεία
***Got Live If You Want It!*** *(άλμπουμ)*
* Ηνωμένες Πολιτείες (*RIAA Certification*): Χρυσός 

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*Got Live If You Want It!*" ήταν οι εξής:
* **[[Μικ Τζάγκερ]]** - φωνητικά, κρουστά
* **[[Κιθ Ρίτσαρντς]]** - κιθάρα, φωνητικά
* **[[Μπράιαν Τζόουνς]]** - κιθάρα, φωνητικά, σαντούρι, φυσαρμόνικα
* **[[Μπιλ Γουάιμαν]]** - μπάσο, φωνητικά
* **[[Τσάρλι Γουάτς]]** - τύμπανα, κρουστά
* **Ιαν Στιούαρτ** - πλήκτρα

## Παραπομπές


## Πηγές
* Got Live If You Want It! - The Rolling Stones | Songs, Reviews, Credits | AllMusic
* The Rolling Stones - Got Live If You Want It! | Sputnikmusic
* Got Live If You Want It! | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1966
Σαλάτα σόπσκα

thumb|250px|Η σαλάτα όπως σερβίρεται στη Βουλγαρία
Η **σαλάτα σόπσκα** (Шопска салата/Šopska salata), γνωστή και ως βουλγαρική σαλάτα, είναι κρύα σαλάτα η οποία είναι δημοφιλής στα Βαλκάνια και την Κεντρική Ευρώπη. Αποτελείται από ντομάτα, αγγούρι, κρεμμύδι, ωμές και ψητές πιπεριές, λευκό τυρί άλμης (σίρενε, παρόμοιο με τη φέτα) και μαϊντανό. Τα λαχανικά είναι συνήθως ψιλοκομμένα και σερβίρονται μαζί με λάδι και μερικές φορές ξύδι. Το τυρί προστίθεται τριμμένο ή κομμένο πάνω από τα λαχανικά. Η σαλάτα σόπσκα έχει πολλές ομοιότητες με τη χωριάτικη σαλάτα στην Ελλάδα και τη σαλάτα του τσοπάνη στην Τουρκία.

Αν και το όνομα της σαλάτας προέρχεται από την περιοχή Σόπλουκ ή Σόπσκο, η σαλάτα δημιουργήθηκε τη δεκαετία του 1960 από τους εργαζόμενους στα εστιατόρια της κρατικής τουριστικής επιχείρησης Balkantourist ως τουριστική ατραξιόν. Είναι προϊόν του σοσιαλισμού στη Βουλγαρία. Την ίδια περίοδο οι σεφ στη Balkanturist δημιούργησαν και άλλες σαλάτες με ονόματα περιοχών της Βουλγαρίας, όπως η θρακική, η μακεδονική, η σαλάτα της Δοβρουτσάς, όμως μόνο η σαλάτα σόπσκα κατάφερε να επιζήσει. Εγκρίθηκε ως εθνικό μαγειρικό σύμβολο τις δεκαετίες του 1970 και 1980. Η συνταγή διαδόθηκε και στις γειτονικές χώρες. Το 2014, η σαλάτα σόπσκα αποδείχθηκε ότι είναι το πιο αναγνωρίσιμο πιάτο στην Ευρώπη, ύστερα από ψηφοφορία στα πλαίσια της πρωτοβουλίας του Ευρωπαϊκού Κοινοβουλίου με τον τίτλο «μια γεύση για την Ευρώπη».

## Παραπομπές


Κατηγορία:Σαλάτες
Κατηγορία:Βουλγαρική κουζίνα
Κατηγορία:Κρύα ορεκτικά
Διπλό σκάκι

400px|μικρογραφία|δεξιά|upright=1.95|Παράταξη εκκίνησης στο '''Διπλό σκάκι'''.
Το **Διπλό σκάκι** (*Double Chess*) είναι σκακιστική παραλλαγή που εφηύρε ο Julian S. Grant Hayward το 1916. Το παιχνίδι παίζεται σε σκακιέρα 12×16 και ο κάθε παίκτης έχει στον έλεγχό του δύο πλήρεις στρατούς τοποθετημένους τον έναν δίπλα στον άλλον.

## Κανόνες
Οι κανόνες του παιχνιδιού δημοσιεύθηκαν στο τεύχος του Ιανουαρίου 1929 του *British Chess Magazine*.

Η εικόνα πάνω δεξιά δείχνει την παράταξη εκκίνησης. Ένας παίκτης κερδίζει όταν κάνει ματ σε έναν από τους βασιλείς του αντιπάλου. Πρόσθετοι κανόνες:
* Οι βασιλείς κάνουν ροκέ μόνο στο ήμισυ της σκακιέρας όπου εκκινούν.
* Τα πιόνια προχωρούν μέχρι και τέσσερα τετράγωνα στην πρώτη τους κίνηση. Το πάρσιμο εν διελεύσει επιτρέπεται.

Τα πιόνια προάγονται φτάνοντας στην τελευταία γραμμή, όπως και στο κανονικό σκάκι.

## Αγώνας Καπαμπλάνκα - Μαρόσζι
Ο Χοσέ Ραούλ Καπαμπλάνκα, ο οποίος είχε πειραματιστεί με διάφορες μορφές σκακιού στη δεκαετία του 1920, βρήκε το παιχνίδι «εξαιρετικά ενδιαφέρον», και έδωσε έναν αγώνα τεσσάρων-παρτίδων με τον Γκέζα Μαρόσζι που διεξήχθη από τις 22 έως 26 Απριλίου του 1929 στο *Royal Automobile Club* του Παλ Μαλ, στο Λονδίνο. Ο Καπαμπλάνκα κέρδισε τον αγώνα +2−0=2.

Το μόνο γνωστό αποτέλεσμα παρτίδας από τον αγώνα είναι αυτό της πρώτη παρτίδας, που παίχθηκε με χρονομέτρηση 30 κινήσεων σε 1½ ώρες:

Λευκά: **Μαρόσζι** – Μαύρα: **Καπαμπλάνκα**
1.ι6 ν10 2.θ6 Ιξ10 3.Ιγ3 Ιγ10 4.Ιξ3 δ8 5.ν3 ε8 6.Αμ3 Αδ10 7.δ3 Αε10 8.η5 Βδ11 9.ε4 0-0-0 10.Αε3 ζ7 11.Βη4 η7 12.0-0-0 Ιζ10 13.Αζκ5 Πδη12 14.Βθ3 θ8 15.Βν2 ι7 16.Ιι3 Ιη8 17.θ7 Ιι9 18.Ιηε2 λ8 19.λ5 κ7 20.Ακλ4 Ικλ10 21.κ5 η6 22.Ιη4 Ικ8 23.Αθ4 Ιε11 24.Αι5 Ιμ7 25.Α:δ10 Β:δ10 26.Βθ2 Ιμ9 27.Αλ2 Βο9 28.λ6 Β:θ2 29.Π:θ2 Ικ6 30.Αθ1 κ:λ6 31.κ:λ6 Αθ9 32.Ιι5 Αεζ11 33.0-0 Ιν7 34.Ιμ4 Ακ8 35.Νο4 0-0 36.Αξ7 Πικ12 37.ξ6 Ινl5 38.Πξ5 Βμ10 39.Πθ4 Βμ6 40.Βπ4 Ικ4 41.Ικ5 Βξ8 42.Π:κ4 Β:ξ7 43.μ5 Βξ10 44.Ππ5 π10 45.Πο4 Ρπ11 46.Αζ4 Αμ10 47.Αθ2 Αξ8 48.Ιμ6 Ακ11 49.Αο6 Α:ο6 50.Π:ο6 μ9 51.Πο8 ν9 52.Πδθ1 Πη10 53.Αη1 Βξ9 54.Π8ο5 Πο10 55.Ιξ7 Π:ο5 56.Π:ο5 Α:η1 57.Ιπ8 Βπ9 58.Ι:η1 *(βλ. διάγραμμα)* Ι:μ5 59.Πθ4 Πκ9 60.Πθο4 Πο12 61.ξ7 Ι:ν3 62.Πν4 Ιλ2 63.Πλ1 Πθκ12 64.Π:λ2 Πκ1+ 65.Ρξ2 Π:η1+ 66.Ρδ2 Ιλ10 67.Βπ7 Ιμ8 68.Βο7 ξ10 69.Πλν2 Ιξ9 70.Ι:ξ9 Β:ξ9 71.Βξ6 Πκ11 72.Ρο3 μ8 73.Πξ4 Βξ8 74.Πξ3 Πι1 75.Ιε2 Πι3 76.Πνν3 Π:ν3 77.Π:ν3 Πκ6 78.Ιζ4 Βθ2 79.Ιζθ3 Βμ2 80.Βξ4 Α:λ6 81.Ι:λ6 Π:λ6 82.π4 Πλ3 83.Πν5 Πκ12 84.Ρπ2 Π:θ3 85.Βι4+ μ7 86.Β:θ3 Β:ζ2+ 87.Ργ3 Πκ2 88.Πο3 Βγ5+ 89.Ρβ3 Β:γ2+ 90.Ρβ4 Β:β2+ 91.Ργ4 Πγ2+ 92.Ρδ5 Ββ5+ 93.Ρδ4 Βγ5# 0–1

## Παραπομπές


### Πηγές

* 
* 
* 
* 

## Εξωτερικοί σύνδεσμοι
* 

Κατηγορία:Επιτραπέζια παιχνίδια
Κατηγορία:Σκακιστικές παραλλαγές
Κατηγορία:Σκακιστικές παρτίδες
Βαθυκλής (πολεμιστής)

Στην ελληνική μυθολογία με το όνομα **Βαθυκλής** (ομηρική γενική: του Βαθυκλήος) είναι γνωστός ένας Θεσσαλός πολεμιστής από τους Μυρμιδόνες, που έλαβε μέρος στον Τρωικό Πόλεμο στο πλευρό των Αχαιών. Ο πατέρας του ονομαζόταν Χάλκωνας (*Χάλκων*). Ο Βαθυκλής σκοτώθηκε στον Τρωικό Πόλεμο από τον Γλαύκο και αναφέρεται στην *[[Ιλιάδα]]* (ραψωδία Π, στίχος 594).

## Σχετικοί στίχοι

Ιλιάδα, ραψωδία Π:

Γλαῦκος δὲ πρῶτος Λυκίων ἀγὸς ἀσπιστάων

ἐτράπετ', ἔκτεινεν δὲ Βαθυκλῆα μεγάθυμον

Χάλκωνος φίλον υἱόν, ὃς Ἑλλάδι οἰκία ναίων

ὄλβῳ τε πλούτῳ τε μετέπρεπε Μυρμιδόνεσσι.

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 158

Βαθυκλης
Κατηγορία:Αρχαίοι Θεσσαλοί
All Hell Breaks Loose

***All Hell Breaks Loose*** είναι ο τίτλος του έκτου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Απρίλιο του 2000 μέσω της δισκογραφικής εταιρείας Nuclear Blast. Ήταν ο πρώτος δίσκος τους μετά την επιστροφή του Μαρσέλ Σίρμερ στην σύνθεση τους, ο οποίος είχε αποχωρήσει στα τέλη της δεκαετίας του '80. Οι ηχογραφήσεις του πραγματοποιήθηκαν στα "Abyss Studios" στο Πάρλμπι της Σουηδίας, τον Δεκέμβριο του 1999, με παραγωγό τον Πέτερ Τέκτγκρεν.

## Τραγούδια του δίσκου

## Θέσεις τσαρτ

***Επίσημη κυκλοφορία: [[25 Απριλίου]] [[2000]]***

## Τα μέλη των Destruction
Οι μουσικοί οι οποίοι ηχογράφησαν το "*All Hell Breaks Loose*" ήταν οι εξής:

* Μαρσέλ Σίρμερ - μπάσο, φωνητικά
* Μάικ Σίφρινγκερ - κιθάρα
* Χάρι Γουίλκενς - κιθάρα
* Όλι Κάιζερ - τύμπανα

## Παραπομπές


Κατηγορία:Δισκογραφία των Destruction
Κατηγορία:Άλμπουμ του 2000
Βαθυκλής (γλύπτης)

Ο **Βαθυκλής** ήταν γλύπτης και αρχιτέκτονας από τη Μαγνησία του Μαιάνδρου και έζησε περίπου στα μέσα του 6ου αι. π.Χ.

Υπάρχει η υπόθεση πως ο Βαθυκλής, όπως και άλλοι γλύπτες από την Ιωνία, μετανάστευσε στην κυρίως Ελλάδα μετά την κατάλυση του λυδικού βασιλείου το 546 π.Χ. και την υποταγή της γενέτειράς του στους Πέρσες. Λέγεται και ότι είχε εργαστεί για τον βασιλιά Κροίσο. Ο Ηρόδοτος (1.69) αναφέρει ότι ο Βαθυκλής είχε σταλεί από τον Κροίσο με χρυσάφι για να επιχρυσώσει το άγαλμα του Απόλλωνος Πυθιέως, ενώ ο Παυσανίας (3.10.8) λέει ότι το άγαλμα που θα επιχρύσωνε ήταν του Απόλλωνος Αμυκλαίου. 
Ο Βαθυκλής ήταν ο δημιουργός του περίφημου θρόνου του Απόλλωνα στις Αμύκλες της Λακωνίας, ενός περίτεχνα διακοσμημένου αρχιτεκτονικού συγκροτήματος με στοιχεία ιωνικού ρυθμού σε σχήμα θρόνου, που σχεδιάστηκε για να περιβάλει το παλιό ξύλινο λατρευτικό άγαλμα του θεού που ήταν στημένο πάνω στο βωμό-τάφο του Υακίνθου. Μαζί του είχε μεγάλη ομάδα Μαγνήτων συνεργατών, τους οποίους απαθανάτισε στον θρόνο του Απόλλωνα να χορεύουν.
Κατά την περιγραφή του Παυσανία, ο θρόνος έφερε συνολικά 45 ανάγλυφες μυθολογικές παραστάσεις. Ο Βαθυκλής προσέφερε και γλυπτά ως δικά του αφιερώματα, σε ένδειξη ευγνωμοσύνης για την επιτυχή ολοκλήρωση του μεγάλου έργου του θρόνου: Ένα άγαλμα της Αρτέμιδος Λευκοφρυηνής, πολιούχου θεάς της γενέτειράς του Μαγνησίας του Μαιάνδρου, και διάφορα αγάλματα Χαρίτων.

## Πηγές
* Βαθυκλής - Εγκυκλοπαίδεια του Ελληνικού κόσμου

Κατηγορία:Αρχαίοι Έλληνες γλύπτες
Κατηγορία:Αρχαίοι Έλληνες αρχιτέκτονες
Ακύλλας Καραζήσης

Ο **Ακύλλας Καραζήσης** (Θεσσαλονίκη, 1957) είναι Έλληνας ηθοποιός και σκηνοθέτης.

Από το 1975 ως το 1990 ζούσε στη Γερμανία, όπου σπούδασε Πολιτική Επιστήμη και Ιστορία, ενώ εργαζόταν ως ηθοποιός από το 1985. Από το 2006 δουλεύει και ως σκηνοθέτης.

## Φιλμογραφία

### Τηλεόραση

### Κινηματογράφος

## Βιβλία
* (2006) *Περιπέτεια στην πόλη και στην εξοχή*, εκδόσεις Νεφέλη
* (2008) *Στάλιν. Μια συζήτηση για το ελληνικό θέατρο*, (μαζί με Μ. Μαρμαρινό), εκδόσεις Αιγόκερως

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Α. Καραζήσης συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Εξωτερικοί σύνδεσμοι
*

Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Καθηγητές της Δραματικής Σχολής του Εθνικού Θεάτρου
Διοργανώσεις Ε.Π.Σ. Ηλείας 2011–12

Για την **περίοδο 2011–12**, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Η πρωταθλήτρια ομάδα της ΕΠΣ Ηλείας Δόξα Νέας Μανολάδας, αφού πήρε μέρος στα μπαράζ, σε όμιλο με τον **Εθνικό Σαγαίικων**, τη **Θύελλα Αμπεοκήπων Ζακύνθου** και τα **Διλινάτα Καλλονιάς**, κατέλαβε την 1η θέση και προβιβάστηκε στη Δ' Εθνική.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηλείας, αποκτά το δικαίωμα συμμετοχής στο Κύπελλο Ερασιτεχνών.
## Πρωτάθλημα

Η περίοδος **2011–12** ήταν η 43η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α1 Κατηγορία
* Α2 Κατηγορία
* Β΄ Κατηγορία (2 όμιλοι)
* Γ΄ Κατηγορία (2 όμιλοι)

### Α1 Κατηγορία
Στην Α1 κατηγορία μετείχαν 16 ηλειακές ομάδες.Πρωταθλήτρια αναδείχθηκε η **Δόξα Νέας Μανολάδας**, μετά από αγώνα μπαράζ με τον ΠΑΟ Βάρδας. Η πρωταθλήτρια ομάδα προβιβάστηκε στη Δ' Εθνική, αφού κατέλαβε την 1η θέση στα μπαράζ ανόδου. Υποβιβάστκαν στην Α2 ο **Ήφαιστος Βουνάργου**, ο **Αλφειός Επιταλίου** και μετά από αγώνα μπαράζ ο **Αχιλλέας Νεοχωρίου** (που ηττήθηκε από τον Ηλειακό Λεχαινών).

#### Βαθμολογία

Τελ. ενημέρωση: 03/05/2016Πηγή: enimerosi.org
**Θ** = Θέση; **Α** = Αγώνες; **Β** = Βαθμοί

### Γ κατηγορία

Στην Γ κατηγορία μετείχαν μετείχαν 17 ομάδες χωρισμένες σε δύο ομίλους.

#### 1ος όμιλος

η Κόκκινη Θύελλα ξεκίνησε το πρωτάθλημα με -2 βαθμούς.

#### 2ος όμιλος

ο Απόλλων Γαστούνης ξεκίνησε το πρωτάθλημα με -2 βαθμούς, ο Α.Ο Περιστερίου ξεκίνησε με -2, είχε ένα μηδενισμό και -5 βαθμούς, ο Κένταυρος Καπελέτου ξεκίνησε με -6 βαθμούς, Πήγασος Πρασίνου και Πάνθηρες Αμαλιάδας είχαν ένα μηδενισμό και -3 βαθμούς.

## Κύπελλο Ηλείας
**Τελικός**

25 Μαρτίου 2012 **[[Π.Φ.Ο. Πανόπουλου|Π.Φ.Ο Πανόπουλο]] - Ολυμπιάδα Γουμέρου 3-0** - ενωσιακό γήπεδο Σπιάτζας-


Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2011-2012
Κατηγορία:Εγχώρια ποδοσφαιρικά κύπελλα 2011-2012
NGC 72

Ο **[[Νέος Γενικός Κατάλογος|NGC]] 72** είναι ραβδωτός σπειροειδής γαλαξίας ο οποίος απέχει περίπου 320 εκατομμύρια έτη φωτός από το Ηλιακό Σύστημα και βρίσκεται στον αστερισμό Ανδρομέδα. Τον ανακάλυψε ο αστρονόμος R. J. Mitchell το 1855 και έχει φαινόμενο μέγεθος 13,5. Ανήκει στην Ομάδα γαλαξιών NGC 68.

## Παραπομπές


## Αναφορές

## Εξωτερικοί σύνδεσμοι
* 

0072
01204
00176
Κατηγορία:Ραβδωτοί σπειροειδείς γαλαξίες
Κατηγορία:Ανδρομέδα (αστερισμός)
+05-01-069
Φάρος (αποσαφήνιση)

**[[Φάρος]]** ονομάζεται ένα βοηθητικό μέσο στην ασφαλή ναυσιπλοΐα.

## Τοπωνύμια
Με την ονομασία αυτή είναι γνωστά τα παρακάτω τοπωνύμια:

*Φάρος της Αλεξάνδρειας, ένα από τα επτά θαύματα του αρχαίου κόσμου
*Φάρος (νησί), το νησί όπου βρίσκονταν το κτήριο του Φάρου της Αλεξάνδρειας
*Φάρος της Πάτρας
*Φάρος των Οθωνών
*Φάρος της Αλεξανδρούπολης

## ΟΙκισμοί
καθώς και οι οικισμοί:

*Φάρος Εύβοιας, χωριό του Δήμου Χαλκιδέων
*Φάρος Ικαρίας, χωριό της Ικαρίας
*Φάρος Λακωνίας, χωριό του Δήμου Ευρώτα
*Φάρος Σίφνου, χωριό στη Σίφνο

## Αθλητικοί σύλλογοι
*Α.Ο. Φάρος Κερατσινίου
**Φάρος Κερατσινίου (καλαθοσφαίριση γυναικών)
*Φάρος Ακροπόλεως

## Τέχνες
''Ο φάρος'' (ταινία)

## Άλλες χρήσεις
*Φάρος ομίχλης

Κατηγορία:Αποσαφηνίσεις ελληνικών τοπωνυμίων
Νατάσα Μανίσαλη

Η **Νατάσα Μανίσαλη** Γεννήθηκε στις 5 Αυγούστου του 1961 και απεβίωσε στις 5 Φεβρουαρίου του 2016 από καρκίνο.

## Βιογραφία
Σπούδασε υποκριτική στη Δραματική Σχολή του Εθνικού Θεάτρου. Έγινε ευρέως γνωστή από τη συμμετοχή της στην τηλεοπτική σειρά *[[Εμείς κι εμείς]]*. Έφυγε από τη ζωή στις 5 Φεβρουαρίου 2016 από καρκίνο.

Έχει ασχοληθεί και με το τραγούδι. Έχει συνεργαστεί με σπουδαίους καλλιτέχνες, μεταξύ άλλων ήταν και ο Μίκης Θεοδωράκης. Εγινε ευρέως γνωστή με το νανούρισμα "Κοιμήσου Αγγελούδι μου..".

## Φιλμογραφία
### Κινηματογράφος

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Λευκορωσικό ρούβλι

thumb|250px|Χαρτονόμισμα των 50 καπέικας (1992).
thumb|250px|Χαρτονόμισμα των 100 ρουβλίων (2011).

Το **λευκορωσικό ρούβλι** (λευκορωσικά:  рубель *rubyel*,στο πληθυντικό: рублёў *rublyow*), με κωδικό κατά ISO 4217 BYΝ, είναι το νόμισμα της Λευκορωσίας. Το σύμβολό του είναι *Br*.

Η οικονομία της χώρας είναι Σοβιετικού τύπου, δηλαδή υπάρχει κεντρικός σχεδιασμός από το κράτος. Την 1η Ιουλίου 2016, το παλιό ρούβλι (με κωδικό ISO BYR) αντικαταστάθηκε από το νέο ρούβλι με αναλογία 10.000 προς 1, που θα βοηθήσει σε μείωση του πληθωρισμού. Ο νέος κωδικός ISO 4217 είναι ο BYN. Η χρήση των παλιών ρουβλιών ήταν εφικτή και στο δεύτερο εξάμηνο του 2016, και ο σχεδιασμός όμοιος με το ευρώ. Τα χαρτονομίσματα θα είναι των 5, 10, 20, 50, 100, 200 και 500 ρουβλιών και τα κέρματα θα είναι των 1, 2, 5, 10, 50 καπίκιων, καθώς και των 1 και 2 ρουβλιών, τα οποία τέθηκαν σε διάθεση την 1η Ιουλίου 2016. Η ανακοίνωση της έκδοσης του νέου ρουβλιού έγινε τον Νοέμβριο του 2015. 

## Ιστορία
### 1991-2016
Μετά τη διάλυση της Σοβιετικής Ένωσης, η κρατική τράπεζα της ΕΣΣΔ δεν είχε τη δυνατότητα και την άδεια να τυπώσει χαρτονομίσματα, με αποτέλεσμα οι επιμέρους κυβερνήσεις έπρεπε να χρησιμοποιούσουν δικό τους εθνικό νόμισμα. Για την ονομασία του νομίσματος της Λευκορωσίας προτάθηκε η γερμανική λέξη Τάλερ (талер), με υποδιαιρέσεις τα 100 γρόσια (грош), αλλά η κομμουνιστική πλειοψηφία του Ανώτερου Σοβιέτ της Λευκορωσίας την απέρριψε και επέμεινε στη ονομασία ρούβλι.

Από την κατάρρευση της Σοβιετικής Ένωσης μέχρι τον Μάιο του 1992 στη χώρα χρησιμοποιούνταν ταυτόχρονα το σοβιετικό και το λευκορωσικό ρούβλι. Τα νέα ρωσικά χαρτονομίσματα κυκλοφορούσαν επίσης στη Λευκορωσία, αλλά αντικαταστάθηκαν με χαρτονομίσματα της Εθνικής Τράπεζας της Λευκορωσίας τον Μάιο του 1992. Το πρώτο ρούβλι είχε τον κωδικό ISO ΒΥΒ και αντικατέστησε το σοβιετικό νόμισμα με ισοτιμία 1 λευκορωσικό ρούβλι = 10 σοβιετικά ρούβλια. Χρειάστηκαν δύο χρόνια για να γίνει το ρούβλι το επίσημο νόμισμα της χώρας.

Το 2000, εκδόθηκε το δεύτερο ρούβλι (με κωδικό ISO BYR), αντικαθιστώντας το πρώτο με ισοτιμία 1 νέο ρούβλι = 1.000 παλιά ρούβλια. Τυπώθηκαν μόνο χαρτονομίσματα και τα νομίσματα ήταν μόνο συλλεκτικά.

### Σημερινό ρούβλι (2016-)
Από τον Ιούλιο του 2016 άρχισε να χρησιμοποιείται ένα νέο ρούβλι, με ισοτιμία 1 νέο ρούβλι = 10.000 παλιά ρούβλια. Τα παλιά και ένα ρούβλια θα κυκλοφορούν ταυτόχρονα από την 1η Ιουλίου μέχρι τις 31 Δεκεμβρίου 2016. Η Λευκορωσία εξέδωσε για πρώτη φορά νομίσματα για γενική κυκλοφορία. Κυκλοφόρησαν εφτά χαρτονομίσματα διαφορετικών αξιών (5, 10, 20, 50, 100, 200 και 500 ρούβλια) και οχτώ νομίσματα διαφορετικών αξιών (1, 2, 5, 10, 20 και 50 καπέικας και 1 και 2 ρούβλια), τα οποία τέθηκαν σε κυκλοφορία την 1η Ιουλίου 2016. Ο σχεδιασμός ήταν παρόμοιος με εκείνον για το ευρώ. Ο νέος κωδικός ISO 4217  είναι BYN.

## Παραπομπές


κατηγορία:Οικονομία της Λευκορωσίας
Ρουβλι Λευκ
Κατηγορία:Νομίσματα της Ευρώπης